Suurtootjatest oli seminaril esindatud Põltsamaa Felix, kelle turundusdirektor Marek Viilol rääkis Põltsamaa plaanidest Eesti marjaveinikultuuri (taas)ausse tõstmisel. Põltsamaa inimestel on teha päris palju teavitustööd kummutamaks müüti, et peediveine enam ei toodeta.  Marjaveinid (eestimaistest marjadest!) laagerduvad Põltsamaal reeglina 2 aastat või isegi kauem - nagu seda oli tänavu turule toodud Põltsamaa Tõmmu 2002.